Diari Oficial de la Generalitat Valenciana


Sumari del DOGV 3989, del 30-04-2001 (2001/3417)

ORDRE de 28 de març del 2001, de la Conselleria del Portaveu del Govern, per la qual es crea el fitxer automatitzat de RTVV, denominat Màrqueting, concursos i atenció al ciutadà en RAV.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/03/28/(1)/dof/vci/html**

### Dades del document

Número de DOGV
:   3989

Data del DOGV
:   30-04-2001

Secció del DOGV
:   I. DISPOSICIONS GENERALS

Número del document
:   2001/3417


Data del document
:   28-03-2001

Organisme emissor
:   Conselleria del Portaveu del Govern

Tipus de document
:   Ordre

Descriptors 

:   * dades personals
    * legislació
    * base de dades
    * administració regional

ORDRE de 28 de març del 2001, de la Conselleria del Portaveu del Govern, per la qual es crea el fitxer automatitzat de RTVV, denominat Màrqueting, concursos i atenció al ciutadà en RAV. [2001/X3417]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que serà d'aplicació a les dades de caràcter personal registrades en suport físic que les faça susceptibles de tractament i a tota modalitat d'ús posterior d'aquestes dades pels sectors públic i privat.
  
La mateixa llei orgànica disposa en l'article 20 que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o en el diari oficial que corresponga.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, als articles 10 i següents, el procediment d'inscripció en aquest últim dels fitxers informatitzats de dades personals creats o gestionats pels diferents òrgans o entitats de la Generalitat Valenciana, com també la potestat per a l'aprovació de la disposició de caràcter general creadora dels fitxers automatitzats, l'exercici del qual correspondrà a la conselleria que pertoque.
  
Per la seua part, l'entitat pública Radiotelevisió Valenciana, dependent de la Conselleria del Portaveu del Govern, considera necessària la creació del fitxer automatitzat anomenat Màrqueting, concursos i atenció al ciutadà en RAV.
  
Atés tot açò, i d'acord amb el que estableix l'article 35 de la Llei 5/1983, de 30 de desembre, de Govern Valencià, i una vegada complerts els tràmits establerts en l'article 12 del Decret 96/1998, de 6 de juliol, del Govern valencià,
  
ORDENE
  
Article 1
  
Aquesta ordre té com a objecte la creació del fitxer informatitzat que s'indica en l'annex, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'entitat pública responsable del fitxer prendrà les mesures tècniques i organitzatives que calguen per a assegurar la confidencialitat, seguretat i integritat de les dades, també les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 de març del 2001
  
La consellera del Portaveu del Govern,
  
ALICIA DE MIGUEL
  
ANNEX
  
Entitat pública Radiotelevisió Valenciana
  
Denominació del fitxer: Màrqueting, concursos i atenció al ciutadà en RAV..
  
a) Finalitat del fitxer i usos previstos: màrqueting, producció de programes, foment de l'esport i la cultura i atenció al ciutadà.
  
b) Persones o col·lectius sobre els quals es vulga obtenir dades de caràcter personal o que resulten obligats a oferir-ne: oients potencials de RAV.
  
c) Mètode de recollida de dades: entrevistes, formularis, transmissió electrònica de dades/internet i enquestes telefòniques, amb suport de paper i informàtic.
  
d) Estructura bàsica del fitxer i descripció dels tipus de dades incloses:
  
- Dades de caràcter identificatiu: DNI, nom i cognoms, adreça, telèfon, veu, d'altres (fax, correu electrònic).
  
- Dades de característiques personal: dades d'estat civil, dades de família, data de naixement, lloc de naixement, edat, sexe, nacionalitat, llengua materna i trets físics o antropomètrics.
  
- Dades de circumstàncies socials: característiques d'allotjament o habitatge, afeccions i estil de vida, pertinença a clubs i associacions, llicències, permisos i autoritzacions.
  
- Dades acadèmiques i professionals: formació i titulacions, experiència professional, pertinença a col·legis o a associacions professionals.
  
- Dades de transaccions: béns i serveis rebuts per l'afectat.
  
e) Cessions de dades personals i, si escau, les transferències de dades que es prevegen a països tercers: no previstes.
  
f) Òrgan de l'administració responsable del fitxer: entitat pública Radiotelevisió Valenciana.
  
g) Serveis o unitats davant els quals es podrien exercir-se els drets d'accés, rectificació, cancel·lació i oposició: entitat pública Radiotelevisió Valenciana.


Còpia Permalink ELI